DA Den Europæiske Unions Tidende L 224/110

KOMMISSIONENS FORORDNING (EU) 2017/1510

af 30. august 2017

om ændring af tillæggene til bilag XVII til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for så vidt angår CMR-stoffer

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 68, stk. 2, og

ud fra følgende betragtninger:

(1) Punkt 28, 29 og 30 i bilag XVII til forordning (EF) nr. 1907/2006 forbyder markedsføring eller anvendelse til salg til den brede offentlighed af stoffer, der er klassificeret som kræftfremkaldende, mutagene eller reproduktionstoksiske (CMR-stoffer) i kategori 1A eller 1B, og af blandinger, som indeholder disse stoffer i bestemte koncentrationer. De pågældende stoffer er opført i tillæg 1-6 til bilaget.

(2) Stoffer klassificeres som CMR-stoffer i henhold til Europa-Parlamentets og Rådets forordning (EF) nr. 1272/2008 (2) og er opført i del 3 i bilag VI til nævnte forordning.

(3) Siden tillæg 1-6 til bilag XVII til forordning (EF) nr. 1907/2006 sidst blev opdateret for at afspejle nye klassificeringer af stoffer som CMR-stoffer i henhold til forordning (EF) nr. 1272/2008, er del 3 i bilag VI til sidstnævnte forordning blevet ændret ved Kommissionens forordning (EU) nr. 605/2014 (3), (EU) 2015/1221 (4) og (EU) 2016/1179 (5)

(4) Da operatører kan anvende de harmoniserede klassifikationer i del 3 i bilag VI til forordning (EF) nr. 1272/2008 på et tidligere tidspunkt, bør de frivilligt kunne anvende nærværende forordnings bestemmelser tidligere.

(5) Forordning (EF) nr. 1907/2006 bør ændres i overensstemmelse hermed.

(6) Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i forordning (EF) nr. 1907/2006 —

VEDTAGET DENNE FORORDNING:

Artikel 1

Bilag XVII til forordning (EF) nr. 1907/2006 ændres som anført i bilaget.

Artikel 2

1. Denne forordning træder i kraft på tyvendedagen efter offentliggørelsen i Den Europæiske Unions Tidende.

2. Den finder anvendelse fra datoen for aftalernes ikrafttræden, med undtagelse af

— bilagets nr. 1), 2) og 3), som anvendes fra den 1. marts 2018, og

— bilagets nr. 4), litra a, som anvendes fra 1. marts 2018 i det omfang, det vedrører følgende stoffer: bisphenol A [phenol, dodecyl-, forgrenet] [phenol, 2-dodecyl-, forgrenet] [phenol, 3-dodecyl-, forgrenet] [phenol, 4-dodecyl-, forgrenet] [phenol, (tetrapropenyl) derivater] chlorphacinon (ISO) coumatetralyl (ISO) difenacoum (ISO) flocoumafen (ISO) dinatriumoctaborat, vandfrit dinatriumoctaborattetrahydrat bromadiolon (ISO) difethialon [perfluornonan-1-syre samt natriumsalte og ammoniumsalte heraf] dicyclohexylphthalat og triflumizol (ISO).

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. august 2017. På Kommissionens vegne Jean-Claude JUNCKER Formand

(1) EUT L 396 af 30.12.2006, s. 1.

(2) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

(3) Kommissionens forordning (EU) nr. 605/2014 af 5. juni 2014 om ændring, med henblik på introduktion af fare- og sikkerhedssætninger på kroatisk og dens tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 167 af 6.6.2014, s. 36).

(4) Kommissionens forordning (EU) 2015/1221 af 24. juli 2015 om ændring med henblik på tilpasning til den tekniske og videnskabelige udvikling af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 197 af 25.7.2015, s. 10)

(5) Kommissionens forordning (EU) 2016/1179 af 19. juli 2016 om ændring med henblik på tilpasning til den tekniske og videnskabelige udvikling af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 195 af 20.7.2016, s. 11).